# Gousperou ar zul

| ◄ Ofiç an Anaon, d’ar Gousperou. | Gousperou ar zul | ar Verc’hes ► |
Deus in adjutorium meum intende. Domine, ad adjuvandum me festina.
Gloria Patri, etc.
Alleluia, pe Laus tibi, Domine, rex æternæ gloriæ.
Dixit Dominus Domino meo : Sede à dextris meis.
Donec ponam inimicos tuos : scabellum pedum tuorum.
Virgam virtutis tuæ emittet Dominus ex Sion : dominare in medio inimicorum tuorum.
Tecum principium in die virtutis tuæ, in splendoribus sanctorum : ex utero ante luciferum genui te.
Juravit Dominus et non pœnitebit eum : Tu es sacerdos in æternum secundùm ordinem Melchisedech.
Dominus à dextris tuis : confregit in die iræ suæ reges.
Judicabit in nationibus, implebit ruinas : conquassabit capita in terra multorum.
De torrente in via bibet : proptereà exaltabit caput.
Gloria Patri, etc.
Confitebor tibi, Domine, in toto corde meo : in concilio justorum, et congrcgatione.
Magna opera Domini : exquisita in omnes voluntates ejus.
Confessio et magnificentia opus ejus : et justitia ejus manet in sæculum sæculi.
Memoriam fecit mirabilium suorum misericors et miserator Dominus : escam dedit timentibus se.
Memor erit in sæculum testamenti sui : virtutem operum suorum annuntiabit populo suo.
Ut det illis hæreditatem gentium : Opera manuum ejus veritas et judicium.
Fidelia omnia mandata ejus, confirmata in sæculum sæculi : facta in veritate et æquitate.
Redemptionem misit populo suo : mandavit in æternum testamentum suum.
Sanctum et terribile nomen ejus : initium sapientiæ timor Domini.
Intellectus bonus omnibus facientibus laudatio ejus manet in sæculum sæculi.
Gloria Patri, etc.
Beatus vir qui timet Dominum : in mandatis ejus volet nimis.
Potens in terra erit semen ejus : generatio rectorum benedicetur.
Gloria et divitiæ in domo ejus : et justitia ejus manet in sæculum sæculi.
Exortum est in tenebris lumen rectis : misericors, et miserator, et justus.
Jucundus homo qui miseretur et commodat, disponet sermones suos in judicio : quia in æternum non commovebitur.
In memoria æterna erit justus : ab auditione mala non timebit.
Paratum cor ejus sperare in Domino, confirmatum est cor ejus : non commovebitur donec despiciat inimicos suos.
Dispersit, dedit pauperibus, justitia ejus manet in sæculum sæculi : cornu ejus exaltabitur in gloria.
Peccator videbit et irascetur, dentibus suis fremet et tabescet : desiderium peccatorum peribit.
Gloria Patri, etc.
Laudate, pueri, Dominum : laudate nomen Domini.
Sit nomen Domini benedictum : ex hoc nunc et usquè in sæculum.
A solis ortu usquè ad occasum : laudabile nomen Domini
Excelsos super omnes gentes Dominus : et super coelos gloria ejus.
Quis sicut Dominus Deus noster qui in altis habitat : et humilia respicit in cœlo et in terra ?
Suscitans à terra inopem : et de stercore erigens pauperem.
Ut collocet eum cum principibus : cum principibus populi sui.
Qui habitare facit sterilem in domo : matrem filiorum lætantem.
Gloria Patri, etc.
In exitu Israël de Ægypto : domus Jacob de populo barbaro.
Facta est Judæa sanctificatio ejus : Israël potestas ejus.
Mare vidit et fugit : Jordanis conversus est retrorsùm.
Montes exsultaverunt ut arietes : et colles sicut agni ovium.
Quid est tibi, mare, quòd fugisti : et tu, Jordanis, quia conversus est retrorsùm ?
Montes exsultâstis sicut arietes : et colles sicut agni ovium.
A facie Domini mota est terra : à facie Dei Jacob.
Qui convertit petram in stagna aquarum : et rupem in fontes aquarum.
Non nobis, Domine, non nobis : sed nomini tuo da gloriam.
Super misericordia tua et veritate tua nequandò dicant gentes : Ubi est Deus eorum ?
Deus autem noster in cœlo : omnia quæcumque voluit fecit.
Simulacra gentium, argentum et aurum : opera manuum hominum.
Os habent et non loquentur : oculos habent et non videbunt.
Aures habent et non audient : nares habent et non odorabunt.
Manus habent et non palpabunt, pedes habent et non ambulabunt : non clamabunt in gutture suo.
Similes illis fiant qui faciunt ea : et omnes qui confidunt in eis.
Domus Israël speravit in Domino : adjutor eorum et protector eorum est.
Domus Aaron speravit in Domino : adjutor eorum et protector eorum est.
Qui timent Dominum, speraverunt in Domino : adjutor eorum et protector eorum est.
Dominus memor fuit nostri : et benedixit nobis.
Benedixit domui Israël : benedixit domui Aaron.
Benedixit omnibus qui timent Dominum : pusillis cum majoribus.
Adjiciat Dominus super vos : super vos et super filios vestros.
Benedicti vos à Domino : qui fecit cœlum et terram.
Cœlum cœli Domino : terram autem dedit filiis hominum.
Non mortui laudabunt te, Domine : neque omnes qui descendunt in infernum.
Sed nos qui vivimus, benedicimus Domino : ex hoc nunc et usquè in sæculum.
Benedictus Deus, et Pater Domini nostri Jesu-Christi, Pater misericordiarum et Deus totius consolationis, qui consolatur nos in omni tribulatione nostra. ℟. Deo gratias.
* Lucis Creator optime,
* Lucem dierum proferens,
* Primordiis lucis novæ
* Mundi parans originem.
* Qui mane junctum vesperi
* Diem vocari præcipis,
* Tetrum chaos illabitur,
* Audi preces cum fletibus.
* Ne mens gravata crimine
* Vitae sit exsul munere,
* Dùm nil perenne cogitat,
* Seseque culpis illigat.
* Cœlorum pulset intimum,
* Vitale tollat præmium,
* Vitemus omne noxium,
* Purgemus omne pessimum.
* Præsta, Pater piissime,
* Patrique compar unice,
* Cum spiritu Paracleto
* Regnans per omne sæculum. Amén.
℣. Dirigatur, Domine, oratio mea.
℟. Sicut incensum in conspectu tuo.
Magnificat : anima mea Dominum.
Et exsultavit spiritus meus : in Deo salutari meo. Quia respexit humilitatem ancillæ suæ : eccè enim ex hoc beatam me dicent omnes generationes.
Quia fecit mihi magna qui potens est : et sanctum nomen ejus.
Et misericordia ejus à progenie in progenies : timentibus eum.
Fecit potentiam in brachio suo ; dispersit superbos mente cordis sui.
Deposuit potentes de sede : et exaltavit humiles.
Esurientes implevit bonis : et divites dimisit inanes.
Suscepit Israël puerum suum : recordatus misericordiæ suæ.
Sicut locutus est ad patres nostros : Abraham et semini ejus in sæcula.
Gloria Patri, etc.